Нарсис је био и један од главних играча репрезентације Француске чији је члан био пуних седамнаест година. Са Француском је освојио све најважније титуле по неколико пута — златну медаљу на Олимпијским играма 2008. у Пекингу и 2012. у Лондону, Светском првенству 2001. у Француској, 2009. у Хрватској, 2015. у Катару и 2017. у Француској и на Европском првенству 2006. у Швајцарској, 2010. у Аустрији и 2014. у Данској. Такође је освојио и сребрену медаљу на Олимпијским играма 2016. у Рио де Жанеиру те бронзе на Светском првенству 2003. у Португалу и 2005. у Тунису и на Европском првенству 2008. у Норвешкој.